
ΤΕΥΧΟΣ ΔΕΥΤΕΡΟ 


Αρ 


. Φύλλου 1414 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του κανονισμού Διδακτορικών Σπουδών 
Τμήματος Πολιτικής Επιστήμης και Ιστορίας του 
Παντείου Πανεπιστημίου, Κοινωνικών και Πολιτι¬ 
κών Επιστημών. 

2 Έγκριση του κανονισμού Διδακτορικών Σπουδών 
Τμήματος Κοινωνικής Πολιτικής του Παντείου Πανε¬ 
πιστημίου, Κοινωνικών και Πολιτικών Επιστημών. 


ΑΠΟΦΑΣΕΙΣ 

Αριθμ. απόφ. 11 (1) 

Έγκριση του κανονισμού Διδακτορικών Σπου¬ 
δών Τμήματος Πολιτικής Επιστήμης και Ιστορί¬ 
ας του Παντείου Πανεπιστημίου, Κοινωνικών και 
Πολιτικών Επιστημών. 

Η ΣΥΓΚΛΗΤΟΣ 

ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/τ.Α'/4.8.2018)«Οργάνωση και Λειτουργία της 
Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 

2) Την από 17-1-2018 απόφαση της Συνέλευσης του 
Τμήματος Πολιτικής Επιστήμης και Ιστορίας, με την 
οποία καταρτίσθηκε ο Κανονισμός Διδακτορικών Σπου¬ 
δών του ιδίου Τμήματος. 

3) Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του Κρατικού προϋπολογισμού. 

Εγκρίνει τον Κανονισμό των Διδακτορικών Σπουδών, 
ως ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΜΗΜΑΤΟΣ ΠΟΛΙΤΙΚΗΣ ΕΠΙΣΤΗΜΗΣ 
ΚΑΙ ΙΣΤΟΡΙΑΣ 

Άρθρο 1 

Εξουσιοδοτική διάταξη 

1.0 παρών Κανονισμός Διδακτορικών Σπουδών στηρί¬ 
ζεται στην εξουσιοδοτική διάταξη του άρθρου 45 παρ. 2 


του ν. 4485/2017 σε συνδυασμό με το άρθρο 85 παρ. 5 
και 6 του ίδιου νόμου, αποφασίζεται από την Συνέλευση 
του Τμήματος, εγκρίνεται από τη Σύγκλητο, δημοσιεύε¬ 
ται στην Εφημερίδα της Κυβερνήσεως, αναρτάται στον 
διαδικτυακό τόπο του Τμήματος και κοινοποιείται στο 
Υπουργείο Παιδείας, Έρευνας και Θρησκευμάτων. 

2. Οι διατάξεις του παρόντος εφαρμόζονται και για 
τους υποψήφιους διδάκτορες που έχουν γίνει δεκτοί 
πριν από την έναρξη ισχύος του ν. 4485/2017, εφόσον 
δεν έχει ορισθεί, η Επταμελής Εξεταστική Επιτροπή τους 
πριν από τις 4-8-2017. 

Άρθρο 2 

Αρμόδια Όργανα 

1. Για τις διδακτορικές σπουδές αρμόδια όργανα, στο 
επίπεδο τουΤμήματος, είναι η Συνέλευση τουΤμήματος, 
ο Πρόεδρος του Τμήματος, και η Επιτροπή Διδακτορικών 
Σπουδών τουΤμήματος, που αποτελείται από τους τρεις 
Διευθυντές των Τομέων. 

2. Η Επιτροπή Διδακτορικών Σπουδών του Τμήμα¬ 
τος εισηγείται στη Συνέλευση του Τμήματος για όλα τα 
ζητήματα που αφορούν την εφαρμογή του παρόντος 
Κανονισμού και προτείνει τυχόν τροποποίηση των δι¬ 
ατάξεων του. 

Άρθρο 3 

Αίτηση για εκπόνηση διδακτορικής διατριβής 

1. Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο κάτοχος Διπλώματος Μεταπτυχι¬ 
ακών Σπουδών (ΔΜΣ) ΑΕΙ της ημεδαπής, ή ισοτίμου της 
αλλοδαπής (απόΔΟΑΤΑΠ), ή ο πτυχιούχοςΤμήματος με 
10 εξάμηνα σπουδών (ίηΐθΟΓΒΐθά ιτίΒεΐθΓ, άρθ. 46 του 
ν. 4485/2017). Η Συνέλευση μπορεί να αποφασίσει την 
υποχρέωση του υποψήφιου Διδάκτορα να παρακολου¬ 
θήσει μαθήματα του ΠΜΣ «Πολιτική Επιστήμη και Ιστο¬ 
ρία», που θα του ορίσει ο Επιβλέπων. 

2. Οι αιτήσεις για την εκπόνηση διδακτορικής διατρι¬ 
βής υποβάλλονται στη Γραμματεία οποτεδήποτε κατά τη 
διάρκεια του ακαδ. έτους, και εξετάζονται από τη Συνέ¬ 
λευση του Τμήματος κάθε Νοέμβριο και Απρίλιο, πλην 
εάν προκόψει λόγος έκτακτης ανάγκης (π.χ. προκηρύξεις 
για τη χορήγηση υποτροφιών με σκοπό την ενίσχυση 
διδακτορικών σπουδών). Στην αίτηση οι υποψήφιοι ανα¬ 
γράφουν τον προσωρινό τίτλο της διατριβής, τον προ- 
τεινόμενο ως Επιβλέποντα, τη γλώσσα συγγραφής της 
διατριβής, όταν δεν είναι η ελληνική, και τα λοιπά στοι- 

χεία που περιλαμβάνονται στο υπόδειγμα της αίτησης, 
που αναρτάται κατ' έτος στον ιστότοπο του Τμήματος. 

3. Μαζί με την αίτηση, ο υποψήφιος καταθέτει υπο¬ 
χρεωτικά: 

ί. Φωτοαντίγραφο ταυτότητας ή διαβατηρίου. 

ϋ. Αναλυτικό βιογραφικό σημείωμα. 

Μί. Αντίγραφα πτυχίων (πρώτου πτυχίου και μεταπτυ¬ 
χιακών τίτλων) από ΑΕΙ της ημεδαπής, ή ομοταγή της 
αλλοδαπής επικυρωμένα από το ΔΟΑΤΑΠ. 

ίν. Αναλυτική βαθμολογία μαθημάτων προπτυχιακού 
και μεταπτυχιακού κύκλου σπουδών. 

ν. Πιστοποιητικό που αποδεικνύει άριστη γνώση (επί¬ 
πεδο Γ2ΛΙ2) της αγγλικής, γαλλικής ή γερμανικής γλώσ¬ 
σας εάν ο υποψήφιος έχει προπτυχιακές ή μεταπτυχιακές 
σπουδές στο εξωτερικό, ο τίτλος σπουδών του νοείται 
ως πιστοποιητικό επαρκούς γνώσης της ξένης γλώσσας 
το ίδιο ισχύει σε περίπτωση που ο υποψήφιος έχει την 
ξένη γλώσσα ως μητρική. 

νί. Υπόμνημα (πρόταση) για το θέμα της διατριβής 
(έκτασης 3.000 - 5.000 λέξεων) στο υπόμνημα καταγρά¬ 
φεται η υπόθεση εργασίας, η γενική προβληματική του 
θέματος, η προτεινόμενη προσέγγιση και ερευνητική 
μεθοδολογία, τα πιθανά ερευνητικά αποτελέσματα και 
ενδεικτική επίκαιρη βιβλιογραφία. 

νϋ. Μία συστατική επιστολή από καθηγητές, ερευνητές 
ή άλλους ειδικούς. 

νίϋ. Αντίγραφο διπλωματικής εργασίας. 

4. Ο υποψήφιος μπορεί να καταθέτει οτιδήποτε επι¬ 
πλέον ενισχύει την υποψηφιότητα του. 

Άρθρο 4 

Προκήρυξη 

για εκπόνηση διδακτορικής διατριβής 

ΤοΤμήμα Πολιτικής Επιστήμης και Ιστορίας μπορεί να 
προκηρύσσει, οποτεδήποτε, θέσεις υποψηφίων διδακτό¬ 
ρων, υποτρόφων ή όχι, για την εκπόνηση διατριβής σε 
συγκεκριμένο γνωστικό πεδίο. Οι σχετικές προκηρύξεις 
μπορούν να προβλέπουν ειδικούς όρους, προθεσμίες 
και διαδικασίες εκπόνησης, πρόσθετες υποχρεώσεις, 
ρήτρες, παραδοτέα, διαφοροποιούμενα χρονικά όρια 
ολοκλήρωσης των διατριβών, επιπλέον διαδικασίες και 
κριτήρια, πέραν όσων προβλέπονται στον παρόντα 
Κανονισμό. Οι προκηρύξεις αυτές αναρτώνται στον δι¬ 
αδικτυακό τόπο του Τμήματος και του Παντείου Πανε¬ 
πιστημίου. 

Άρθρο 5 

Ο Επιβλέπων 

και η Τριμελής Συμβουλευτική Επιτροπή 

1. Δικαίωμα επίβλεψης διδακτορικής διατριβής έχουν 
οι καθηγητές, οι αναπληρωτές καθηγητές και οι επίκου¬ 
ροι καθηγητές του Τμήματος. Για κάθε υποψήφιο διδά¬ 
κτορα ορίζεται Τριμελής Συμβουλευτική Επιτροπή με 
έναν Επιβλέποντα, ως ανωτέρω, και δύο ακόμη μέλη της 
Επιτροπής, που μπορεί να είναι: α) είτε μέλη ΔΕΠ των 
τριών πρώτων βαθμιδών του ίδιου ή άλλου Τμήματος, 
του Παντείου ή άλλου Πανεπιστημίου, της Ελλάδας ή 
ομοταγούς ιδρύματος της αλλοδαπής β) είτε ερευνητές 
Α', Β' ή Γ' βαθμίδας από τα ερευνητικά κέντρα που κατα¬ 
γράφουν ρητά οι σχετικοί νόμοι. 


2.0 Επιβλέπων και τα λοιπά μέλη τηςΤριμελούς Συμ¬ 
βουλευτικής Επιτροπής πρέπει να έχουν ίδιο ή συναφές 
γνωστικό αντικείμενο με το προτεινόμενο θέμα της δι¬ 
ατριβής. 

3. Κάθε μέλος ΔΕΠ του Τμήματος μπορεί να επιβλέπει 
έως επτά (7) υποψήφιους διδάκτορες. Αν ο Επιβλέπων, 
μέλος ΔΕΠ του Τμήματος, μετακινηθεί προς άλλο Τμήμα 
του Παντείου Πανεπιστημίου, ή προς άλλο ΑΕΙ, συνεχίζει 
να τελεί χρέη Επιβλέποντοςτων διδακτορικών διατριβών 
που έχει αναλάβει, και ο τίτλος του διδάκτορα απονέμε- 
ται από το Τμήμα Πολιτικής Επιστήμης και Ιστορίας. Αν 
ένα μέλος ΔΕΠ μετακινηθεί προς το Τμήμα Πολιτικής 
Επιστήμης και Ιστορίας, παραμένει Επιβλέπων των δι¬ 
δακτορικών διατριβών που είχε αναλάβει, και ο τίτλος 
απονέμεται από το Τμήμα προέλευσης του. Στις περι¬ 
πτώσεις αυτές, οι υποψήφιοι διδάκτορες από το Τμήμα 
προέλευσης δεν υπολογίζονται στον μέγιστο επιτρεπό¬ 
μενο αριθμό των επτά. 

4. Τα αφυπηρετήσαντα μέλη ΔΕΠ δεν έχουν δικαίωμα 
συμμετοχής σε Τριμελείς Συμβουλευτικές Επιτροπές, 
ούτε σε Επταμελείς Εξεταστικές Επιτροπές. Όσοι καθη¬ 
γητές ή ερευνητές είχαν ορισθεί Επιβλέποντες, ή μέλη 
Τριμελών Συμβουλευτικών Επιτροπών, πριν τη συντα- 
ξιοδότηση τους, παραμένουν και αντικαθίστανται υπο- 
χρεωτικώς από τη Συνέλευση όταν ορίζεται η Επταμελής 
Εξεταστική Επιτροπή. 

5. Κάθε μέλος ΔΕΠ, εντός του τελευταίου ακαδ. έτους 
πριν την αφυπηρετησή του, καταθέτει υπόμνημα προς 
τη Συνέλευση τουΤμήματος στο οποίο κρίνει αιτιολογη¬ 
μένα κατά πόσον οι υποψήφιοι διδάκτορες, που επιβλέ¬ 
πει, μπορούν να ολοκληρώσουν ή όχι τη διατριβή τους. 
Στο ίδιο υπόμνημα αναφέρει εάν θέλει να παραμείνει 
Επιβλέπων. 

6. Αν για οποιονδήποτε λόγο ο Επιβλέπων εκλείψει, ή 
κρίνει ο ίδιος ότι αδυνατεί νατελέσει χρέη Επιβλέποντος, 
η Συνέλευση του Τμήματος, αναθέτει σε άλλον την επί¬ 
βλεψη, ακόμη και καθ' υπέρβαση του μέγιστου αριθμού 
των επτά υποψηφίων διδακτόρων. 

Άρθρο 6 

Αποδοχή αίτησης για εκπόνηση 
διδακτορικής διατριβής 

1. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του προτεινόμενου θέματος με το 
αντικείμενο των τριών Τομέων τουΤμήματος και ορίζει 
μία Τριμελή Εισηγητική Επιτροπή ανά Τομέα, με Πρόε¬ 
δρο τον Διευθυντή του Τομέα και μέλη από τον οικείο 
Τομέα. 

2. Κάθε Τριμελής Εισηγητική Επιτροπή εξετάζει τις αντί¬ 
στοιχες αιτήσεις και τα συνυποβαλλόμενα έγγραφα και 
καλεί τους υποψηφίους σε συνέντευξη. Στη συνέντευξη 
καλείται και ο προτεινόμενος Επιβλέπων. Η Εισηγητική 
Επιτροπή υποβάλλει στη Συνέλευση τουΤμήματος ανα¬ 
λυτικό υπόμνημα, στο οποίο αναγράφονται οι λόγοι για 
τους οποίους κάθε υποψήφιος πρέπει ή δεν πρέπει να 
γίνει δεκτός ως υποψήφιος διδάκτορας, καθώς και το 
όνομα του Επιβλέποντος. 

3. Η Συνέλευση του Τμήματος, αφού λάβει τη γνώμη 
του προτεινόμενου Επιβλέποντος, τη συνεκτιμά με το 
υπόμνημα της Επιτροπής και εγκρίνει ή απορρίπτει αιτι- 

ολογημένα την αίτηση του υποψηφίου. Με την ίδια από¬ 
φαση ορίζεται ο Επιβλέπων, που προτείνει τα λοιπά δύο 
μέλη της Τριμελούς Συμβουλευτικής Επιτροπής. Στην 
εγκριτική απόφαση ορίζεται και η γλώσσα συγγραφής 
της διδακτορικής διατριβής. 

4. Τα ονόματα των υποψηφίων διδακτόρων, των επι- 
βλεπόντων και των λοιπών μελών των Τριμελών Συμ¬ 
βουλευτικών Επιτροπών, καθώς και οι τίτλοι των εκπο¬ 
νούμενων διδακτορικών διατριβών μαζί με μία σύντομη 
περίληψη, αναρτώνται στον διαδικτυακό τόπο του Ιδρύ¬ 
ματος στην ελληνική και στην αγγλική γλώσσα. 

Άρθρο 7 

Εκπόνηση Διδακτορικής Διατριβής 

1. Οι διδακτορικές σπουδές προσφέρονται δωρεάν. 

2.0 ελάχιστος χρόνος για την απόκτηση διδακτορικού 
διπλώματος είναι τρία (3) πλήρη ημερολογιακά έτη, με 
έναρξη την ημερομηνία ορισμού τηςΤριμελούς Συμβου¬ 
λευτικής Επιτροπής από τη Συνέλευση του Τμήματος. 

3.0 μέγιστος χρόνος για την απόκτηση διδακτορικού 
διπλώματος είναι έξι (6) πλήρη ημερολογιακά έτη, με 
έναρξη την ημερομηνία ορισμού της Τριμελούς Συμβου¬ 
λευτικής Επιτροπής από την Συνέλευση του Τμήματος. 
Παράταση ενός (1) έτους, επιπλέον, είναι δυνατόν να 
δοθεί με πλήρως αιτιολογημένη πρόταση τηςΤριμελούς 
Συμβουλευτικής Επιτροπής και απόφαση της Συνέλευ¬ 
σης του Τμήματος. 

4. Με την αποδοχή της υποψηφιότητας του ο υποψήφι¬ 
ος διδάκτορας λαμβάνει αριθμό μητρώου και ειδική ταυ¬ 
τότητα, ενώ έχει υποχρέωση ανανέωσης της εγγραφής 
του ανά ακαδ. έτος, όπως προβλέπεται στις επόμενες 
παραγράφους. 

5.0 υποψήφιος διδάκτορας, κάθε έτος, έως τέλος Φε¬ 
βρουάριου, καταθέτει γραπτό υπόμνημα για την πρόοδο 
της διατριβής του και παρουσιάζει προφορικά τα σχετικά 
στοιχεία ενώπιον τηςΤριμελούς Συμβουλευτικής Επι¬ 
τροπής. Ο υποψήφιος διδάκτορας καταθέτει το πρώτο 
γραπτό υπόμνημα εφόσον έχουν παρέλθει τουλάχιστον 
δώδεκα μήνες από την εγγραφή του. Η Τριμελής Συμβου¬ 
λευτική Επιτροπή υποβάλλει ετήσια Έκθεση Προόδου, 
που στηρίζεται στο υπόμνημα και στην προφορική πα¬ 
ρουσίαση του υποψηφίου, έως το τέλος Μάίου. 

6. Εάν η Τριμελής Συμβουλευτική Επιτροπή κρίνει αι¬ 
τιολογημένα στην Έκθεση Προόδου, ότι ο υποψήφιος 
είναι ικανός να συνεχίσει τη διδακτορική του διατριβή, 
επιτρέπεται στον υποψήφιο διδάκτορα να ανανεώσει την 
εγγραφή του για ένα ακαδημαϊκό έτος. Εάν η Τριμελής 
Συμβουλευτική Επιτροπή κρίνει αιτιολογημένα, ότι ο 
υποψήφιος δεν είναι ικανός να συνεχίσει τη διδακτορική 
του διατριβή, προτείνει τη διαγραφή του και παραπέμπει 
στη Συνέλευση του Τμήματος. 

7. Οι υποψήφιοι διδάκτορες αιτούνται την ανανέωση 
της εγγραφής τους εντός του Ιουνίου κάθε ακαδ. έτους. 
Προϋπόθεση για την ανανέωση της εγγραφής είναι η 
θετική κρίση τηςΤριμελούς Συμβουλευτικής Επιτροπής, 
σύμφωνα με την προηγούμενη παράγραφο. 

8. Η μερική τροποποίηση του τίτλου της διατριβής, 
χωρίς ουσιαστική αλλαγή του περιεχομένου της, είναι 
δυνατή με πρόταση τηςΤριμελούς Συμβουλευτικής Επι¬ 
τροπής και απόφαση της Συνέλευσης και δεν μεταβάλλει 
τον χρόνο έναρξης της διατριβής. 


9. Η ολική τροποποίηση του τίτλου της διατριβής, με 
πλήρη αλλαγή του περιεχομένου της, συνεπιφέρει την 
εξ υπαρχής εξέταση της προτεινόμενης διατριβής με 
ενδεχόμενη αντικατάσταση του Επιβλέποντος και των 
μελών τηςΤριμελούς Συμβουλευτικής Επιτροπής, και 
με επανεκκίνηση του χρόνου έναρξης της διατριβής. 

Άρθρο 8 

Ορισμός Επταμελούς Εξεταστικής Επιτροπής 

1. Ο υποψήφιος διδάκτορας, όταν ολοκληρώσει τη 
συγγραφή της διδακτορικής του διατριβής, καταθέτει αί¬ 
τηση υποστήριξης της διατριβής του στη Γραμματεία του 
Τμήματος. Η Τριμελής Συμβουλευτική Επιτροπή δέχεται 
ή απορρίπτει την αίτηση του υποψηφίου για τη δημό¬ 
σια υποστήριξη και την αξιολόγηση της. Εάν η Τ ριμελής 
Συμβουλευτική Επιτροπή αποδεχθεί την αίτηση του υπο¬ 
ψηφίου, συντάσσει αναλυτική Εισηγητική Έκθεση και 
την υποβάλλει στη Συνέλευση του Τμήματος ζητώντας 
τον ορισμό Επταμελούς Εξεταστικής Επιτροπής για την 
κρίση της διδακτορικής διατριβής. 

Την Εισηγητική Έκθεση συντάσσουν τα μέλη της Τρι¬ 
μελούς Επιτροπής, όπου επιτρέπεται να συμμετέχουν 
και τυχόν αφυπηρετήσαντα μέλη. 

Εάν ηΤριμελήςΣυμβουλευτική Επιτροπή θεωρήσει ότι 
η διδακτορική διατριβή δεν έχει ολοκληρωθεί, υποβά¬ 
λλει παρατηρήσεις στον υποψήφιο για τη συνέχιση της. 
Εάν υπάρχει διάσταση απόψεων μεταξύ των μελών της 
Επιτροπής, ή μεταξύ αυτών και του υποψηφίου, αποφα¬ 
σίζει η Συνέλευση του Τμήματος. 

2. Στην Επταμελή Εξεταστική Επιτροπή μπορούν να 
συμμετέχουν: α) είτε μέλη ΔΕΠ των τριών πρώτων βαθμι¬ 
δών του ίδιου ή άλλουΤμήματος,του Παντείου ή άλλου 
Πανεπιστημίου,της Ελλάδας ή ομοταγούς ιδρύματοςτης 
αλλοδαπής, β) είτε ερευνητές Α’, Β' ή Γ' βαθμίδας από τα 
αναγνωρισμένα ερευνητικά κέντρα που ορίζονται με 
νόμο (βλ. κατωτέρω άρθρο 10 του παρόντος). 

Σε αυτή δεν επιτρέπεται να συμμετέχουν αφυπηρετή- 
σαντες. Στην περίπτωση που στην Τριμελή Συμβουλευτι¬ 
κή Επιτροπή μετέχει αφυπηρετήσας, είτε ως Επιβλέπων, 
είτε ως μέλος, αυτός αντικαθίσταται κατά τον ορισμό της 
Επταμελούς Εξεταστικής Επιτροπής. 

Η Συνέλευση του Τμήματος ορίζει τα μέλη της Επταμε¬ 
λούς Εξεταστικής Επιτροπής, που έχουν ίδιο ή συναφές 
γνωστικό αντικείμενο με την υπό κρίση διδακτορική 
διατριβή. 

Άρθρο 9 

Υποστήριξη Διδακτορικής Διατριβής 

1. Η διδακτορική διατριβή υποστηρίζεται δημόσια 
από τον υποψήφιο διδάκτορα. Η υποστήριξη οφείλει 
να λάβει χώρα εντός τεσσάρων (4) μηνών από τον ορι¬ 
σμό της Επταμελούς Εξεταστικής Επιτροπής. Η διαδικα¬ 
σία της δημόσιας υποστήριξης προϋποθέτει τη φυσική 
παρουσία των τεσσάρων (4) τουλάχιστον μελών της 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Ο Επιβλέπων τη 
διατριβή προεδρεύει κατά την προφορική δοκιμασία. 
Ο υποψήφιος υποστηρίζει προφορικά τη διδακτορική 
του διατριβή, ακολουθούν οι ερωτήσεις των μελών της 
Εξεταστικής Επιτροπής και οι απαντήσεις από τον υπο¬ 
ψήφιο διδάκτορα. 

2. Μετά την ολοκλήρωση της προφορικής δοκιμασίας, 
η Εξεταστική Επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρίνει 
ή την απορρίπτει, με πλειοψηφία των πέντε (5) τουλάχι¬ 
στον από τα μέλη της. 

3. Η κλίμακα βαθμολόγησηςτης διατριβής, όταν αυτή 
εγκρίνεται, έχει ως εξής: 

•Άριστα 

• Λίαν Καλώς 

• Καλώς 

Άρθρο 10 

Διδακτορικές διατριβές με συνεπίβλεψη 

1. Η εκπόνηση διδακτορικών διατριβών με συνεπί¬ 
βλεψη με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής καθορίζε¬ 
ται με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως. Δεν προβλέπεται συνεπίβλεψη διδακτο¬ 
ρικών διατριβών με άλλα Τμήματα ή ΑΕΙ της ημεδαπής. 

2. Το Τμήμα μπορεί να συνεργάζεται με τα αναγνω¬ 
ρισμένα από τον σχετικό νόμο ερευνητικά κέντρα και 
ινστιτούτα για την εκπόνηση διδακτορικών διατριβών 
με συνεπίβλεψη. 

3. Σύμφωνα με το άρθρο 13Α του ν. 4310/2014 και 
τις τροποποιήσεις των άρθρων 12 του ν. 4386/2016 και 
του άρθρου 69 παρ. 10 του ν. 4485/2017, ο συνοπτικός 
κατάλογος όλων έχει ως εξής: 1) «Αθηνά - Ερευνητικό 
Κέντρο Καινοτομίας στις Τεχνολογίες της Πληροφορίας, 
των Επικοινωνιών και της Γνώσης», 2) Εθνικό Αστεροσκο¬ 
πείο Αθηνών (Ε.Α.Α.), 3) Εθνικό Ιδρυμα Ερευνών (Ε.Ι.Ε.), 
4) Εθνικό Κέντρο Έρευνας και Τεχνολογικής Ανάπτυξης 
(Ε.Κ.Ε.Τ.Α.), 5) Εθνικό Κέντρο Έρευνας Φυσικών Επιστη¬ 
μών «ΔΗΜΟΚΡΙΤΟΣ», 6) Εθνικό Κέντρο Κοινωνικών Ερευ¬ 
νών (Ε.Κ.Κ.Ε.), 7) Το αυτοτελές ερευνητικό ινστιτούτο Ελ¬ 
ληνικό Ινστιτούτο ΠΑΣΤΕΡ (Ε.Ι.Π.), 8) Ελληνικό Κέντρο 
Θαλασσίων Ερευνών (ΕΛ.ΚΕ.Θ.Ε), 9) «Αλέξανδρος Φλέ- 
μινγκ», 10)Το'ΙδρυμαΤεχνολογίας και'Ερευνας (Ι.Τ.Ε.), 11) 
Τα ερευνητικά κέντρα της Ακαδημίας Αθηνών. 

4. Στην περίπτωση αυτή, τη διοικητική ευθύνη της 
εκπόνησης της διδακτορικής διατριβής αναλαμβάνει 
ένα από τα συνεργαζόμενα Ιδρύματα, ορίζεται ένας 
Επιβλέπων από κάθε συνεργαζόμενο Ίδρυμα/φορέα 
και η εκπόνηση της διατριβής διαρκεί τουλάχιστον τρία 
(3) έτη από τον ορισμό των επιβλεπόντων μελών ΔΕΠ/ 
ερευνητών.Τα σχετικά με τη διαδικασία εκπόνησης της 
διατριβής, από την επιλογή του υποψήφιου διδάκτορα 
έως και την απονομή του διδακτορικού τίτλου, καθώς 
και η χορήγηση ενιαίου ή χωριστού τίτλου σε περίπτω¬ 
ση συνεργασίας μεταξύ Ιδρυμάτων, προβλέπονται στο 
οικείο Ειδικό Πρωτόκολλο Συνεργασίας (ΕΠΣ), που κα¬ 
ταρτίζεται από τα συνεργαζόμενα Τμήματα/φορείς και 
εγκρίνεται από την οικεία Σύγκλητο και τα συλλογικά 
όργανα διοίκησης των Ερευνητικών Κέντρων. 

Άρθρο 11 

Δικαιώματα και Υποχρεώσεις 

Υποψηφίων Διδακτόρων 

1. Οι υποψήφιοι διδάκτορες έχουν δικαιώματα πρό¬ 
σβασης, δανεισμού και χρήσης των ηλεκτρονικών υπη¬ 


ρεσιών των πανεπιστημιακών βιβλιοθηκών Επιπλέον, 
διαθέτουν τις παροχές που προβλέπονται για τους προ¬ 
πτυχιακούς φοιτητές (πλην της χορήγησης συγγραμμά¬ 
των) και για τους μεταπτυχιακούς φοιτητές, για διάστημα 
πέντε (5) ακαδημαϊκών ετών από την πρώτη εγγραφή 
τους ως υποψηφίων διδακτόρων. 

2. Οι υποψήφιοι διδάκτορες έχουν δικαίωμα συμμετο¬ 
χής στα εκλεκτορικά σώματα για την εκλογή οργάνων 
διοίκησης ΑΕΙ και εκλογής τους στα όργανα αυτά για 
διάστημα πέντε (5) ακαδημαϊκών ετών από την πρώτη 
εγγραφή τους ως υποψηφίων διδακτόρων. Ειδικότερα, οι 
εκπρόσωποι τους μπορούν να συμμετέχουν στη Σύγκλη¬ 
το, στο Πρυτανικό Συμβούλιο, στη Γενική Συνέλευση της 
Σχολής Πολιτικών Επιστημών, στην Κοσμητεία της Σχο¬ 
λής Πολιτικών Επιστημών, στη Συνέλευση του Τμήματος, 
στο Διοικητικό Συμβούλιο του Τμήματος, και στις Γενικές 
ΣυνελεύσειςτωνΤομέων, σύμφωνα με τον ν. 4485/2017. 

3. Οι υποψήφιοι διδάκτορες μπορούν να εντάσσονται 
στα Εργαστήρια του Τμήματος και να παρακολουθούν 
τα σεμινάρια και τις επιστημονικές εκδηλώσεις του Τμή- 
ματος. Μπορούν, επιπλέον, να συνδράμουν στις ακαδη¬ 
μαϊκές δραστηριότητες του Τμήματος και να παρέχουν 
υπηρεσίες επιτήρησης κατά τις εξεταστικές περιόδους. 

4. Ο υποψήφιος διδάκτορας έχει υποχρέωση επικοι¬ 
νωνίας με τον Επιβλέποντα και μετά μέλητηςΤριμελούς 
Συμβουλευτικής Επιτροπής. Επίσης οφείλει να ακολουθεί 
τους κανόνες που προβλέπει η εκπόνηση της διδακτο¬ 
ρικής διατριβής σύμφωνα με το άρθρο 6 του παρόντος 
Κανονισμού. 

5. Οι υποψήφιοι διδάκτορες οφείλουν να ακολουθούν 
την ακαδημαϊκή δεοντολογία και να τηρούν τους κανό¬ 
νες της Επιτροπής Δεοντολογίας του Παντείου Πανεπι¬ 
στημίου. 

6. Πειθαρχικό παράπτωμα για τους υποψηφίους δι¬ 
δάκτορες συνιστά η παραβίαση της νομοθεσίας και 
των αποφάσεων των οργάνων του Πανεπιστημίου. Πει¬ 
θαρχικά παραπτώματα είναι ιδίως: α) Η εκ προθέσεως 
καταστροφή περιουσίας του Ιδρύματος, β) Η εκούσια 
παρεμπόδιση της εύρυθμης λειτουργίας του Ιδρύμα¬ 
τος και των υπηρεσιών του. Σε περίπτωση διάπραξης 
πειθαρχικού παραπτώματος από υποψήφιο διδάκτορα 
μπορούν να του επιβληθούν, ανάλογα με τη βαρύτητα 
του παραπτώματος, οι ακόλουθες ποινές: α) έγγραφη 
επίπληξη, β) αναστολή της φοιτητικής ιδιότητας από ένα 
εξάμηνο έως δύο έτη, γ) οριστική διαγραφή. Η πειθαρχι¬ 
κή ποινή της επίπληξης επιβάλλεται, μετά προηγούμενη 
απολογία, από τον Πρόεδρο τουΤμήματος. Η αναστολή 
της φοιτητικής ιδιότητας και η διαγραφή επιβάλλονται, 
μετά προηγούμενη απολογία, από τη Συνέλευση του 
Τμήματος που λειτουργεί ως Πειθαρχικό Συμβούλιο. 

7. Σε περίπτωση που διαπιστωμένα αποδειχθεί λογο- 
κλοπή, η Συνέλευση του Τμήματος διαγράφει τον υποψή¬ 
φιο διδάκτορα. Εάν έχει λάβει τον τίτλο του διδάκτορα, 
η Συνέλευση του Τμήματος προβαίνει στην αφαίρεση 
του τίτλου. 

Άρθρο 12 

Διαγραφή Υποψήφιου Διδάκτορα 

Ο υποψήφιος διδάκτορας διαγράφεται: 

ί. αυτοδικαίως, όταν το ζητήσει ο ίδιος με γραπτή του 
αίτηση, 

Μ. αυτοδικαίως, όταν υπερβεί τον μέγιστο χρόνο των 
επτά (7) ετών, 

ίίί. όταν διαπιστωμένα αποδειχθεί λογοκλοπή, η Συνέ¬ 
λευση τουΤμήματος διαγράφει τον υποψήφιο διδάκτο¬ 
ρα, μετά από ακρόαση, 

ίν. όταν ο Επιβλέπων ή μέλος της Τριμελούς Συμβου¬ 
λευτικής Επιτροπής, ζητήσει την διαγραφή του υποψη¬ 
φίου με αιτιολογημένη πρόταση που να αφορά την ικα¬ 
νότητα του τελευταίου να συγγράψει την διατριβή την 
απόφαση λαμβάνει η Συνέλευση του Τμήματος, μετά 
από ακρόαση του υποψηφίου, 

ν. όταν ο υποψήφιος διδάκτορας δεν προβεί σε ανανέ¬ 
ωση εγγραφής επί δύο έτη, συνεχόμενα ή μη, μετά από 
ακρόαση του υποψηφίου 

νί. όταν η Συνέλευση του Τμήματος αποφασίσει τη 
διαγραφή του ως πειθαρχική ποινή, σύμφωνα με τα 
οριζόμενα στο άρθ. 9 παρ. 6 του παρόντος Κανονισμού. 

Άρθρο 13 

Αναρτήσεις στον ιστότοπο του Τμήματος 

Τα ονόματα των διδακτόρων, των υποψηφίων διδα¬ 
κτόρων,των Επιβλεπόντων καιτων μελών τωνΤριμελών 
Συμβουλευτικών Επιτροπών, καθώς και οι τίτλοι των εκ¬ 
πονούμενων διδακτορικών διατριβών αναρτώνται στον 
ιστότοπο τουΤμήματος. 

Άρθρο 14 

Η μορφή και το περιεχόμενο του διδακτορικού 

τίτλου 

1. Ο τίτλος του Διδάκτορα απονέμεται από το Τμήμα 
Πολιτικής Επιστήμης και Ιστορίας. 

2. Η μορφή και το περιεχόμενο του διδακτορικού τίτ¬ 
λου μπορεί να τροποποιείται για λόγους ενότητας των 
διπλωμάτων και των πτυχίων που χορηγεί το Πάντειο 
Πανεπιστήμιο Κοινωνικών και Πολιτικών Επιστημών. 
Αρμόδιο όργανο για τα ανωτέρω είναι η Σύγκλητος του 
Παντείου Πανεπιστημίου. 

Άρθρο 15 

Μεταβατική Διάταξη 

1. Οι εγγεγραμμένοι υποψήφιοι διδάκτορες υπόκεινται 
στις διατάξεις του παρόντος Κανονισμού, με εξαίρεση 
τη ρύθμιση που αφορά τον μέγιστο χρόνο για την εκ¬ 
πόνηση διατριβής. 

2. Για τους ήδη εγγεγραμμένους στο μητρώο των υπο¬ 
ψηφίων διδακτόρων του Τμήματος προβλέπεται χρονικό 
διάστημα δύο (2) ετών για την κατάθεση της αίτησης 
υποστήριξης της διατριβής, με έναρξη της διετίας είτε 
α) την ημέρα εξάντλησης της επταετίας, είτε β) την ημέ¬ 
ρα δημοσίευσης του παρόντος Κανονισμού στο ΦΕΚ. 
Μετά την παρέλευση του μέγιστου χρόνου, ο υποψήφι¬ 
ος διδάκτορας διαγράφεται αυτοδικαίως, με πράξη του 
Προέδρου του Τ μήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 

Η Πρύτανης 

ΙΣΜΗΝΗ ΚΡΙΑΡΗ 


Αριθμ. απόφ. 12 (2) 

Έγκριση του κανονισμού Διδακτορικών Σπου¬ 
δών Τμήματος Κοινωνικής Πολιτικής του Πα¬ 
ντείου Πανεπιστημίου, Κοινωνικών και Πολιτι¬ 
κών Επιστημών. 

Η ΣΥΓΚΑΗΤΟΣ 

ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ. 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/τ.Α'/4.8.2018) «Οργάνωση και Λειτουργία της 
Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 

2) Την από 14-2-2018 απόφαση της Συνέλευσης του 
Τμήματος Κοινωνικής Πολιτικής, με την οποία καταρτί¬ 
σθηκε ο Κανονισμός Διδακτορικών Σπουδών του ιδίου 
Τμήματος. 

3) Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του Κρατικού προϋπολογισμού. 

Εγκρίνει τον Κανονισμό των Διδακτορικών Σπουδών, 
ως ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΜΗΜΑΤΟΣ ΚΟΙΝΩΝΙΚΗΣ ΠΟΛΙΤΙΚΗΣ 

1.ΤΟ ΔΙΔΑΚΤΟΡΙΚΟ ΔΙΠΛΩΜΑ ΚΑΙ ΟΙ ΔΙΔΑΚΤΟΡΙΚΕΣ 
ΣΠΟΥΔΕΣ. 

1.1 Το διδακτορικό δίπλωμα είναι ο καταληκτικός, 
δηλαδή ο ανώτατος ακαδημαϊκός τίτλος. Σε αντίθεση 
με το πτυχίο, που βεβαιώνει την κατοχή ενός σώματος 
επιστημονικών γνώσεων, και το μεταπτυχιακό δίπλωμα, 
που βεβαιώνει την εμβάθυνση της γνώσης σ' ένα σώμα 
επιστημονικών γνώσεων, το διδακτορικό δίπλωμα βεβαι¬ 
ώνει ότι ο κάτοχος του έχει γίνει δεκτός στην κοινότητα 
των πανεπιστημιακών «δασκάλων», δηλαδή εκείνων 
που, εφόσον συντρέχουν και οι άλλες προϋποθέσεις που 
ορίζει ο νόμος, μπορούν να διδάξουν σε ένα Πανεπιστή¬ 
μιο. Είναι χαρακτηριστικό ότι ο φοιτητής που τελειώνει 
με επιτυχία τις σπουδές του «καθίσταται» πτυχιούχος, 
ενώ ο υποψήφιος διδάκτορας (Υ.Δ.) που ολοκληρώνει 
με επιτυχία τη διαδικασία της εκπόνησης της διατριβής 
του «ανακηρύσσεται» διδάκτορας. 

1.2 Οι διαφορές που σημειώνονται εδώ είναι δηλωτικές 
του γεγονότος ότι οι βασικές πανεπιστημιακές σπουδές 
και οι διδακτορικές σπουδές συνθέτουν δύο διαφορετι¬ 
κά επίπεδα, με το δικό του το καθένα χαρακτήρα και τις 
ιδιαίτερες απαιτήσεις του. Αν οι βασικές πανεπιστημιακές 
σπουδές έχουν ένα χαρακτήρα απόκτησης γνώσεων, 
μεθόδων και τεχνικών σ’ ένα γνωστικό αντικείμενο, οι 
διδακτορικές σπουδές έχουν ένα εντονότερο χαρακτή¬ 
ρα μαθητείας στην έρευνα και στην παραγωγή πρωτό¬ 
τυπου επιστημονικού έργου. Οι διδακτορικές σπουδές 
στηρίζονται σε μια στενή συνεργασία του υποψήφιου 
διδάκτορα με τον Επιβλέποντα Καθηγητή και τη Συμ¬ 
βουλευτική Επιτροπή και σε μια αναπτυσσόμενη αυτε¬ 
νέργεια, που οδηγεί στην επιστημονική ολοκλήρωση 
και αυτονόμηση του Υ.Δ. Έτσι, ενώ ο προπτυχιακός φοι¬ 
τητής καλείται να αναπαράγει κάποιες συγκεκριμένες 
γνώσεις, ο μεταπτυχιακός φοιτητής εμβαθύνει σε ένα 
συγκεκριμένου πεδίο ενός γνωστικού αντικειμένου, ο 

υποψήφιος διδάκτορας καλείται να παράγει νέα γνώ¬ 
ση. Σε γενικές γραμμές, αυτό μπορεί να γίνει με τρεις 
τρόπους: είτε θέτοντας σε νέο έλεγχο ήδη αποκτημένες 
γνώσεις και μεθόδους είτε ελέγχοντας τη βασιμότητα 
κάποιων υποθέσεων που εξηγούν και ερμηνεύουν ένα 
φαινόμενο είτε, τέλος, συνθέτοντας με νέο τρόπο ήδη 
κατακτημένες γνώσεις σε νέα θεωρητικά σχήματα, που 
επιτρέπουν καλύτερη ερμηνεία της πραγματικότητας και 
την υπαγωγή μιας ευρύτερης κατηγορίας φαινομένων 
σε γενικά ερμηνευτικά μοντέλα. Έτσι, ενώ οι βασικές 
πανεπιστημιακές σπουδές έχουν ως κύριο άξονα τους 
τις εξετάσεις, που αποδεικνύουν τον βαθμό αφομοίω¬ 
σης και το επίπεδο των γνώσεων που έχει κατακτήσει 
ο φοιτητής στα πλαίσια της εκπαιδευτικής διαδικασί¬ 
ας, οι μεταπτυχιακές σπουδές συνδυάζουν την επιτυχή 
εξέταση σ' ένα σύνολο μαθημάτων, καθώς και την ολο¬ 
κλήρωση της διπλωματικής εργασίας, αναδεικνύοντας 
την εμβάθυνση σε συγκεκριμένο πεδίο επιστημονικών 
γνώσεων, οι διδακτορικές σπουδές έχουν ως κεντρικό 
σημείο αναφοράς τους τη συγγραφή μιας πρωτότυπης 
επιστημονικής εργασίας που συμβάλλει στην προαγωγή 
της επιστήμης. Η εργασία αυτή, δηλαδή η διατριβή, είναι 
αποτέλεσμα μελέτης, έρευνας και υπαγωγής του υλι¬ 
κού που προκύπτει από την έρευνα στον επιστημονικό 
έλεγχο για την παραγωγή των συμπερασμάτων που θα 
αποτελέσουντη νέα γνώση. Σχηματικά, λοιπόν, θα μπο¬ 
ρούσαμε να πούμε πως στις βασικές πανεπιστημιακές 
σπουδές κεντρική θέση κατέχει το ερώτημα «τι γνωρίζει 
ο φοιτητής;», ενώ στις διδακτορικές σπουδές, το κεντρι¬ 
κό ερώτημα είναι «τι επιστημονικό έργο και πώς μπορεί 
να παραχθεί από τον υποψήφιο διδάκτορα;». 

2. Η ΕΓΓΡΑΦΗ ΣΤΟ ΠΡΟΓΡΑΜΜΑ ΔΙΔΑΚΤΟΡΙΚΩΝ 
ΣΠΟΥΔΩΝ 

2.1 Για να γίνει δεκτή αίτηση εκπόνησης διδακτορικής 
διατριβής, πρέπει να συντρέχουν οι ακόλουθες προϋ¬ 
ποθέσεις: 

(α) Ο υποψήφιος διδάκτορας (Υ.Δ.) να είναι κάτοχος 
μεταπτυχιακού τίτλου κοινωνικών, πολιτικών, οικονο¬ 
μικών, νομικών, ιστορικών ή άλλων συναφών προς τα 
αντικείμενα του Τμήματος σπουδών, που έχει χορηγη¬ 
θεί από Ελληνικό ή ξένο ομοταγές Πανεπιστήμιο. Κατ' 
εξαίρεση στον παραπάνω κανόνα, αίτηση Υ.Δ. κατόχου 
μεταπτυχιακού τίτλου σπουδών εκτός των κοινωνι¬ 
κών επιστημών, γίνεται αποδεκτή υπό προϋποθέσεις 
ακαδημαϊκού χαρακτήρα. Τίτλοι σπουδών αλλοδαπών 
Πανεπιστημίων πρέπει να έχουν αναγνωριστεί από τον 
Διεπιστημονικό Οργανισμό Αναγνώρισης Τίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.) ως ισότιμοι 
προς τους Ελληνικούς. 

(β) Το θέμα της διατριβής να εντάσσεται στον ευρύ¬ 
τερο επιστημονικό χώρο που καλύπτει το Τμήμα, να 
ανταποκρίνεται στους γενικότερους ερευνητικούς και 
εκπαιδευτικούς στόχους που προωθεί το Τμήμα. 

(γ) Ο υποψήφιος να γνωρίζει επαρκώς μια τουλάχιστον 
από τις κύριες ευρωπαϊκές γλώσσες, η οποία να πιστο¬ 
ποιείται με επίσημο τίτλο (ΡΐΌίίςίθηςγ ή Αάνθπεθ ήΤοθίΙ 
για τα Αγγλικά, ϋθΐί 5,6 για τα Γαλλικά και ΚΙθιπθβ για τα 
Γερμανικά) ή με εξετάσεις από το Τμήμα Ξένων Γλωσσών 
του Παντείου Πανεπιστημίου, ώστε να μπορεί άνετα να 
συμβουλεύεται τη διεθνή βιβλιογραφία σχετικά με το 
θέμα και την έρευνα του. 


2.2 Οι αιτήσεις υποβάλλονται από τους ενδιαφερο¬ 
μένους στη Γραμματεία του Τμήματος, δύο φορές κάθε 
ακαδημαϊκό έτος. Οι πρώτες αιτήσεις κατατίθενται από 
την έναρξη του ακαδημαϊκού έτους μέχριτην 31 η Οκτω¬ 
βρίου και οι δεύτερες μέχρι την 31 η Μαρτίου του ίδιου 
ακαδημαϊκού έτους. Για την υποβολή της αίτησης απαι¬ 
τούνται τα ακόλουθα: 

(α) Αίτηση εκπόνησης διδακτορικής διατριβής. Υπο¬ 
βάλλεται σε ειδικό έντυπο που χορηγείται από τη Γραμ¬ 
ματεία του Τμήματος. Η αίτηση συνοδεύεται από τους 
τίτλους και την αναλυτική βαθμολογία των προπτυχια¬ 
κών, των μεταπτυχιακών ή άλλων σπουδών του υποψη¬ 
φίου και από όποια άλλα στοιχεία που κατά την κρίση του 
Υ.Δ. δείχνουν τις σπουδές, τις γενικότερες γνώσεις του, τα 
επιστημονικά του ενδιαφέροντα, τη συμμετοχή του σε 
ερευνητικά προγράμματα, τις τυχόν επιστημονικές του 
εργασίες κ.λπ.Τίτλοι αλλοδαπών Πανεπιστημίων πρέπει 
να είναι αναγνωρισμένοι από τον Δ.Ο.Α.Τ.Α.Π. Στην αί¬ 
τηση σημειώνεται το προσωρινό θέμα της διατριβής και 
προτείνεται ο Επιβλέπων Καθηγητής. Η πρόταση αυτή 
δεν είναι δεσμευτική για τον προτεινόμενο ως Επιβλέπο- 
ντα Καθηγητή. Ο Υποψήφιος ενθαρρύνεται στο να έχει 
έλθει σε επικοινωνία με τον προτεινόμενο Διδάσκοντα 
έτσι ώστε να έχουν αποσαφηνιστεί ζητήματα θεματολο¬ 
γίας και μεθοδολογίας. 

(β) Δήλωση του ν.1599/1986 ότι ο αϊτών δεν είναι υπο¬ 
ψήφιος διδάκτορας ούτε έχει υποβάλλει αίτηση εκπόνη¬ 
σης διδακτορικής διατριβής σε άλλο Α.Ε.Ι. της χώρας ή 
του εξωτερικού. 

(γ) Δύο φωτογραφίες ταυτότητας ή διαβατηρίου του 
υποψηφίου. 

(δ) Δύο συστατικές επιστολές, οι οποίες να είναι από 
δύο μέλη ΔΕΠ ή Ερευνητές Αναγνωρισμένου Ερευνητι¬ 
κού Κέντρου, και να αναφέρονται στις σπουδές και στην 
ικανότητα του να εκπονήσει διδακτορική διατριβή. 

(ε) Αντίτυπα τυχόν πτυχιακής, μεταπτυχιακής ή άλλων 
επιστημονικών εργασιών, δημοσιεύσεων κ.λπ. 

(στ) Αναλυτική πρόταση έρευνας που περιέχει την πε¬ 
ριγραφή του αντικειμένου της διατριβής του, τον τρόπο 
που προτίθεται να το ερευνήσει, τη βιβλιογραφία που 
έχει ήδη συμβουλευτεί, το ειδικότερο ενδιαφέρον που 
παρουσιάζει το θέμα που θέλει να ερευνήσει, κ.λπ. 

2.3 Η αναλυτική πρόταση έρευνας έχει τον διπλό σκο¬ 
πό να επιτρέψει τη διάγνωση: (1) του ενδιαφέροντος 
και της πρωτοτυπίας του θέματος που θα εξετασθεί και 
της μεθόδου που θα ακολουθεί και (2) της επιστημονι¬ 
κής ωριμότητας του Υ.Δ. να ερευνήσει και να διαπραγ- 
ματευθεί το θέμα που προτείνει. Η ικανότητα του Υ.Δ. 
να συντάξει μια συγκεκριμένη, σαφή και θεμελιωμένη 
πρόταση έρευνας αποτελεί βασικό κριτήριο ένταξης του 
στον κύκλο των διδακτορικών σπουδών. Στην αναλυτική 
πρόταση έρευνας αναφέρονται: 

(α) το θεωρητικό πλαίσιο μέσα στο οποίο εντάσσεται 
το αντικείμενο της διατριβής που θα εκπονηθεί, 

(β) το αντικείμενο της προτεινόμενης έρευνας, ο τόπος, 
ο χρόνος και οι κατηγορίες πληθυσμού που θα καλύψει, 
(γ) οι συγκεκριμένες όψεις του ζητήματος που θα εξε¬ 
τασθεί στη διατριβή, ο βασικός προβληματισμός του Υ.Δ. 
και οι στόχοι της έρευνας του (τι θέλει να βρει), 

(δ) τα προσδοκώμενα αποτελέσματα και η σημασία 
τους, 

(ε) οι βασικές υποθέσεις εργασίας του Υ.Δ., 

(στ) η μεθοδολογία που θα ακολουθήσει, οι τεχνικές 
που προτίθεται να εφαρμόσει και ο λόγος που τον οδή¬ 
γησαν στην επιλογή τους, 

(ζ) η βασική βιβλιογραφία την οποία προτίθεται να 
χρησιμοποιήσει, 

(η) το βασικό διάγραμμα της διατριβής (προσωρινή 
διαίρεση σε μέρη και κεφάλαια, με γενική ένδειξη του 
περιεχομένου κατά κεφάλαια), 

(θ) το προτεινόμενο χρονοδιάγραμμα της εργασίας 
κατά τη διεξαγωγή της έρευνας. 

2.4 Η αναλυτική πρόταση έρευνας έχει έκταση από 30 
έως 60 δακτυλογραφημένες σελίδες, σχήματος Α4 και 
κατατίθεται, σταθερά συρραμμένη, σε 4 αντίτυπα στη 
Γραμματεία του Τμήματος, το αργότερο μέχρι την 31 η 
Οκτωβρίου ή την 31 η Μαρτίου, αντίστοιχα. Η Γραμματεία 
κρατάει το ένα αντίτυπο στο αρχείο του Τμήματος και δι¬ 
αβιβάζει τα άλλα τρία στην αρμόδια Επιτροπή Διδακτο¬ 
ρικών Σπουδών που έχει την ευθύνη συντονισμού των 
τριμελών επιτροπών κρίσης των σχετικών προτάσεων. Η 
Συνέλευση του Τμήματος, αφού λάβει υπόψη της τις αι¬ 
τήσεις που έχουν υποβληθεί, τις κατηγοριοποιεί με βάση 
τη συνάφεια του ερευνητικού αντικειμένου και ορίζει 
μια τριμελή επιτροπή, που αποτελείται από μέλη ΔΕΠ 
του τμήματος, εξετάζει τις αντίστοιχες αιτήσεις και τα 
συνυποβαλλόμενα έγγραφα και καλεί τους υποψήφιους 
σε συνέντευξη Κατόπιν, μέχρι την 31 η Δεκεμβρίου ή την 
31η Μάίόυ, οι τριμελείς επιτροπές υποβάλουν στη Συ¬ 
νέλευση του τμήματος αναλυτικό υπόμνημα, στο οποίο 
αναγράφονται οι λόγοι για τους οποίους ο υποψήφιος 
πρέπει ή δεν πρέπει να γίνει δεκτός, καθώς και ο προ- 
τεινόμενος επιβλέπων, εφόσον αυτός δεν έχει προταθεί 
από τον/την υποψήφιο. 

2.5 Η Συνέλευση του Τμήματος εξετάζει τις σχετικές 
εισηγήσεις των τριμελών επιτροπών σχετικά με τις αι¬ 
τήσεις των Υ.Δ., λαμβάνοντας υπόψη και τη γνώμη του 
προτεινόμενου επιβλέποντος, εγκρίνει το προσωρινό 
θέμα της διατριβής και ορίζει Επιβλέποντα Καθηγητή 
και μέλη της Συμβουλευτικής Επιτροπής, καθώς και τη 
γλώσσα συγγραφής της διατριβής. Οι Υ.Δ. των οποίων 
εγκρίθηκαν οι αιτήσεις εγγράφονται αμέσως στα μητρώα 
των Υ.Δ. του Τμήματος. Οι προθεσμίες ολοκλήρωσης της 
διαδικασίας εκπόνησης της διδακτορικής διατριβής αρ¬ 
χίζουν από την ημέρα της αρχικής εγγραφής στο Τμήμα 
και τελειώνουν με τη λήξη του ακαδημαϊκού έτους στο 
οποίο συμπληρώνονται. Η Συνέλευση μπορεί να ορίσει 
διαφορετικές προθεσμίες υποβολής αιτήσεων, επιλο¬ 
γής και εγγραφής Υ.Δ. σε περίπτωση πρόσκλησης ενδι¬ 
αφέροντος για ένταξη Υ.Δ. σε συγκεκριμένα ερευνητικά 
αντικείμενα που ενδιαφέρουν το Τμήμα ή προγράμματα 
που διεξάγονται από το ΚΕΚΜΟΚΟΠ. 

2.6 Κάθε Επιβλέπων Καθηγητής έχει τη δυνατότητα 
παρακολούθησης μέχρι το πολύ 5 Υ.Δ., εκτός αν υπάρχει 
διαφορετική απόφαση της Συνέλευσης. 

3. Η ΔΙΑΔΙΚΑΣΙΑ ΕΚΠΟΝΗΣΗΣ ΤΗΣ ΔΙΔΑΚΤΟΡΙΚΗΣ 
ΔΙΑΤΡΙΒΗΣ 

3.1 Διάρκεια. Οι διδακτορικές σπουδές περιλαμβάνουν 
μια μακρά και επίπονη διαδικασία που αρχίζει με την εγ¬ 
γραφή του Υ.Δ. στο Τμήμα, κατά το ακαδημαϊκό έτος που 
ακολουθεί την αποδοχή της αίτησης του, την έγκριση 
του προσωρινού θέματος της διατριβής και τον ορισμό 


Επιβλέποντα Καθηγητή και Συμβουλευτικής Επιτροπής 
από τη Συνέλευση του Τμήματος, και ολοκληρώνεται με 
την ανακήρυξη και την καθομολόγηση του νέου διδά¬ 
κτορα. Οι διδακτορικές σπουδές διαρκούν τουλάχιστον 
τρία έτη, και περιλαμβάνουν δύο στάδια: το πρώτο και το 
δεύτερο στάδιο εκπόνησης της διατριβής. Ολοκλήρωση 
των διδακτορικών σπουδών με σύντμηση του προκα¬ 
ταρκτικού και του κυρίως σταδίου σε λιγότερο από τρία 
έτη δεν επιτρέπεται. 

3.2 Το πρώτο στάδιο εκπόνησης της διατριβής είναι 
διάρκειας το πολύ δύο ετών στο πέρας του οποίου, η 
πορεία της εξέλιξης του έργου της διατριβής κρίνεται 
από την τριμελή Συμβουλευτική Επιτροπή. Για την κρίση, 
ο Υ.Δ. υποβάλλει: (α) τα περιεχόμενα της διατριβής, (β) 
τα τμήματα της εργασίας που έχουν ολοκληρωθεί σε 
μορφή κατά το δυνατό κεφαλαίου και (γ) περιγραφή του 
έργου που απαιτείται για την ολοκλήρωση της καθώς και 
εκτίμηση του σχετικού χρόνου. Η τριμελής Συμβουλευ¬ 
τική Επιτροπή εξετάζει την πορεία της εκπόνησης της 
διατριβής σύμφωνα με τα υποβληθέντα και εισηγείται 
στη Συνέλευση του Τμήματος τη συνέχιση ή τη διακοπή 
της εκπόνησης της διατριβής. Στην περίπτωση θετικής 
κρίσης για τη συνέχιση της εργασίας για τη διατριβή, 
προτείνεται και ο οριστικός τίτλος της. Στην περίπτωση 
αρνητικής κρίσης, η εισήγηση της τριμελούς Συμβου¬ 
λευτικής Επιτροπής υποβάλλεται γραπτώς, είναι αιτιο¬ 
λογημένη και κοινοποιείται στον ενδιαφερόμενο Υ.Δ., ο 
οποίος μπορεί να υποβάλει απαντητικό υπόμνημα στη 
Συνέλευση τουΤμήματος. Η κοινοποίηση της εισήγησης 
στον Υ.Δ. γίνεται εφτά τουλάχιστον μέρες πριν από την 
σύγκλησητηςΓ.Σ.Ε.Σ.τουΤμήματος. Η απόφασητηςΣυ- 
νέλευση τουΤμήματος κοινοποιείται στον Υ.Δ. 

3.3 Σε όλη τη διάρκεια εκπόνησης της διατριβής, ο Υ.Δ. 
συνεργάζεται στενά με τον Επιβλέποντα Καθηγητή και 
τη Συμβουλευτική Επιτροπή. 

3.4 Στο δεύτερο δεκαπενθήμερο του Σεπτεμβρίου, ο 
Υ.Δ. καταθέτει στη Γραμματεία τουΤμήματος αναλυτική 
έκθεση προόδου της εργασίας του κατά το προηγούμε¬ 
νο ακαδημαϊκό έτος. Η κατάθεση της ετήσιας έκθεσης 
προόδου αποτελεί προϋπόθεση της ετήσιας ανανέωσης 
της εγγραφής του Υ.Δ.. Η ετήσια έκθεση προόδου του 
Υ.Δ. διαβιβάζεται από τη Γραμματεία στα μέλη της Συμ¬ 
βουλευτικής Επιτροπής, η οποία συζητάει με τον Υ.Δ. την 
πρόοδο της εργασίας του και την προγραμματιζόμενη 
παραπέρα πορεία της, και υποβάλλει, στη διάρκεια του 
Οκτωβρίου κάθε ακαδημαϊκού έτους, την ετήσια έκθεση 
της προς τη Συνέλευση τουΤμήματος. Στην ετήσια έκθε¬ 
ση της Συμβουλευτικής Επιτροπής σημειώνονται εκτός 
απάτην πορεία του Υ.Δ. και τις τυχόν παρατηρήσεις και 
υποδείξεις της προς αυτόν. Η έκθεση της Συμβουλευτι¬ 
κής Επιτροπής προς τη Συνέλευση τουΤμήματος κοινο¬ 
ποιείται και στον Υ.Δ.. Την πρωτοβουλία για τη σύνταξη 
της έκθεσης έχει ο Επιβλέπων Καθηγητής. 

3.5 Το πρώτο στάδιο εκπόνησης της διατριβής λήγει 
με την έγκριση από τη Συνέλευση του Τμήματος του 
οριστικού τίτλου και των περιεχομένων της διατριβής. 
Το δεύτερο στάδιο αρχίζει από την θετική εισήγηση της 
Συμβουλευτικής Επιτροπής και λήγει με την κατάθεση 
του οριστικού κειμένου της διατριβής στη Γραμματεία 
τουΤμήματος. Για τη σύνταξη της Διδακτορικής Διατρι¬ 
βής οι ΥΔ θα πρέπει να λαμβάνουν υπόψη τους το κεί- 

μενο «Οδηγίες για τη συγγραφή Πτυχιακών ή Διπλωμα¬ 
τικών Εργασιών και Διδακτορικών Διατριβών» που έχει 
εγκριθεί απάτη Σύγκλητο του Παντείου Πανεπιστημίου. 
Η κατάθεση του οριστικού κειμένου της διατριβής γίνε¬ 
ται με ευθύνη του Υ.Δ. και με την έγκριση της Συμβου¬ 
λευτικής Επιτροπής ύστερα από σχετική αίτηση του ΥΔ. 
Η κατάθεση του οριστικού κειμένου της διατριβής δεν 
μπορεί να γίνει πριν την πάροδο έξι τουλάχιστον μηνών 
από την ένταξη του Υ.Δ. στο κυρίως στάδιο. 

3.6 Η Συμβουλευτική Επιτροπή δικαιούται να εισηγηθεί 
ανά πάσα στιγμή στη Συνέλευση του Τμήματος τη δια¬ 
κοπή της διαδικασίας εκπόνησης διατριβής του Υ.Δ. που 
δε συμμορφώνεται με τις υποδείξεις της ή δεν εργάζεται 
ικανοποιητικά ή δε διαθέτει τις ικανότητες ή τις προϋ¬ 
ποθέσεις για την επιτυχή εκπόνηση της διατριβής του. 
Η εισήγηση της Επιτροπής υποβάλλεται γραπτώς, είναι 
αιτιολογημένη και κοινοποιείται στον ενδιαφερόμενο Υ.Δ., 
ο οποίος μπορεί να υποβάλει απαντητικό υπόμνημα στη 
Συνέλευση του Τμήματος. Η κοινοποίηση της εισήγησης 
στον Υ.Δ. γίνεται εφτά τουλάχιστον μέρες πριν από την 
σύγκληση της Συνέλευση τουΤμήματος. Η απόφαση της 
Συνέλευση του Τμήματος κοινοποιείται στον Υ.Δ. Επίσης 
ο ΥΔ μπορεί να διαγράφει σε περίπτωση που το ζητήσει ο 
ίδιος με σχετική επιστολή προς τη Συνέλευση ή στην περί¬ 
πτωση που για δύο χρόνια δεν υποβάλει έκθεση προόδου. 

3.7 Οι Υ.Δ., εφόσον τους ζητηθεί, μπορεί να προσφέ¬ 
ρουν βοηθητικό εκπαιδευτικό και/ή ερευνητικό έργο 
στο Τμήμα σε θέματα συγγενή προς το αντικείμενο της 
μελέτης τους, καθώς και να εποπτεύουν στις εξετάσεις 
του προπτυχιακού και μεταπτυχιακού προγράμματος 
σπουδών. 

4. Η ΥΠΟΒΟΛΗ ΤΗΣ ΔΙΑΤΡΙΒΗΣ, Η ΠΡΟΦΟΡΙΚΗ ΔΟΚΙ¬ 
ΜΑΣΙΑ, Η ΑΝΑΓΟΡΕΥΣΗ ΚΑΙ Η ΚΑΘΟΜΟΛΟΓΗΣΗ ΤΟΥ Υ.Δ. 

4.1 Ο Υ.Δ. υποβάλλει τη διδακτορική του διατριβή με 
πρωτοκολλημένη αίτηση του προς τη Γραμματεία του 
Τμήματος. Η διδακτορική διατριβή υποβάλλεται σε οκτώ 
αντίτυπα σχήματος Α4 και σταθερά συρραμμένα. Στο 
εξώφυλλο αναφέρονται: (α) οι ενδείξεις ΠΑΝΤΕΙΟΝ ΠΑΝΕ¬ 
ΠΙΣΤΗΜΙΟ ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ - 
ΣΧΟΛΗ ΠΟΛΙΤΙΚΩΝ ΕΠΙΣΤΗΜΩΝ -ΤΜΗΜΑ ΚΟΙΝΩΝΙΚΗΣ 
ΠΟΛΙΤΙΚΗΣ, (β) το όνομα του Υ.Δ., (γ) ο τίτλος της δια¬ 
τριβής, (δ) η ένδειξη «διδακτορική διατριβή», (ε) η φρά¬ 
ση: «η έγκριση διδακτορικής διατριβής από το Πάντειο 
Πανεπιστήμιο Κοινωνικών και Πολιτικών Επιστημών δε 
δηλώνει αποδοχή των γνωμών του συγγραφέα». Στην 
αρχή της διατριβής δίδεται ο Πίνακας Περιεχομένων και 
ακολουθούν: περίληψη της διατριβής, το κυρίως κείμενο 
της διατριβής, τυχόν Παραρτήματα, οι πρωτογενείς και 
δευτερογενείς πηγές της έρευνας και η βιβλιογραφία που 
χρησιμοποιήθηκε. Η έκταση της περίληψης της διατρι¬ 
βής είναι από 5-15 δακτυλογραφημένες σελίδες. 

4.2 Η Εξεταστική Επιτροπή είναι επταμελής. Τα μέλη 
της μελετούν τη διατριβή που τους διαβίβασε η Γραμμα¬ 
τεία του Τμήματος και συνέρχονται σε σύσκεψη κατά την 
οποία αποφαίνονται αν η διατριβή γίνεται δεκτή ως έχει, 
αν πρέπει να αναπεμφθεί στον Υ.Δ. για συμπληρώσεις 
και/ή διορθώσεις ή αν απορρίπτεται. 

Η απόφαση της Εξεταστικής Επιτροπής διατυπώνεται 
σε πρακτικό, που συντάσσεται με τη μέριμνα του Επι- 


βλέποντα Καθηγητή, σε περίπτωση που αυτός δεν έχει 
αφυπηρετήσει αλλιώς από τον αρχαιότερο Καθηγητή, 
και υπογράφεται από όλα τα μέλη της. Το πρακτικό δι¬ 
αβιβάζεται στη Συνέλευση και κοινοποιείται στον Υ.Δ. 

4.3 Η προφορική δοκιμασία του Υ.Δ. γίνεται δημόσια 
σε τόπο και χρόνο που ορίζεται δέκα τουλάχιστον μέ¬ 
ρες πριν, με πρόσκληση του Προέδρου του Τμήματος. 
Η πρόσκληση κοινοποιείται στον Υ.Δ., στα μέλη της 
Εξεταστικής Επιτροπής, στα μέλη του Δ.Ε.Π. και τους 
Υ.Δ. του Τμήματος, και τοιχοκολλείται στις πινακίδες 
ανακοινώσεων του Τμήματος και σε τρία τουλάχιστον 
περίβλεπτα σημεία των κτιρίων του Πανεπιστημίου. 
Στην προφορική δοκιμασία μπορούν να παραστούν 
και πρόσωπα εκτός Πανεπιστημίου. Στη διαδικασία της 
προφορικής δοκιμασίας, προεδρεύει ο Πρόεδρος της 
Εξεταστικής Επιτροπής σε περίπτωση που αυτός δεν 
έχει αφυπηρετήσει αλλιώς ο αρχαιότερος Καθηγητής. 
Ο λόγος δίδεται πρώτα στον Υ.Δ., ο οποίος παρουσιάζει, 
χωρίς τη χρήση χειρογράφου αλλά μόνον με τη βοήθεια 
σύντομων σημειώσεων και σε χρόνο που δεν υπερβαί¬ 
νει τα 30 λεπτά, το αντικείμενο της διατριβής του, τον 
τρόπο έρευνας και εργασίας του, τα πορίσματα του και 
παρουσιάζει τα σημεία που κατά τη γνώμη του συνι- 
στούν το πρωτότυπο της διατριβής και τη συμβολή της 
στην ανάπτυξη της επιστήμης. Στη συνέχεια, ο Πρόε¬ 
δρος δίνει το λόγο σε καθένα από τα μέλη της Εξεταστι¬ 
κής Επιτροπής, τα οποία θέτουν ερωτήματα στον Υ.Δ. 
σχετικά με το θέμα της διατριβής του, το αντικείμενο 
και τα συμπεράσματα της έρευνας του. Μετά το τέλος 
της δοκιμασίας, η Εξεταστική Επιτροπή αποσύρεται σε 
σύσκεψη και αξιολογεί τη διατριβή και την προφορική 
δοκιμασία. Εφόσον κρίνει τη συνολική δοκιμασία ως 
επιτυχή, η Εξεταστική Επιτροπή εισηγείται στη Συνέ¬ 
λευση του Τμήματος την ανακήρυξη του Υποψηφίου 
ως Διδάκτορα του Τμήματος. Θεωρείται εγκεκριμένη 
ως διατριβή και επιτυχών ο Υ.Δ. που συγκέντρωσε τη 
σύμφωνη γνώμη τουλάχιστον πέντε μελών της Επιτρο¬ 
πής. Στη συνέχεια, η Επιτροπή, με την ίδια πλειοψηφία, 
αποφασίζει για τον βαθμό με τον οποίο θα αξιολογηθεί 
η Διατριβή (Καλώς, Λίαν Καλώς, Άριστα). 

Η απόφαση της Εξεταστικής Επιτροπής αναγγέλλεται 
στον Υ.Δ. ενώπιον του ακροατηρίου της προφορικής 
δοκιμασίας. Το πρακτικό της Εξεταστικής Επιτροπής, 
υπογεγραμμένο από όλα τα μέλη της, διαβιβάζεται στη 
Συνέλευση του Τμήματος από τον Πρόεδρο της. 

4.4 Η αναγόρευση του διδάκτορα γίνεται από τη Συνέ¬ 
λευση τουΤμήματος μετά την ανάγνωση από τον Πρόε¬ 
δρο του Τμήματος του πρακτικού της αποδοχής και της 
βαθμολόγησης της διατριβής του Υ.Δ. και στη συνέχεια 
γίνεται η Καθομολόγηση του Διδάκτορα από τον πα- 
ριστάμενο Πρύτανη ή Αντιπρύτανη από τον οποίο και 
υπογράφεται το σχετικό πρωτόκολλο Καθομολόγησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 

Η Πρύτανης 

ΙΣΜΗΝΗ Α. ΚΡΙΑΡΗ 

